கேள்வி: கி. மு. 479 பொடிடேயா நிலநடுக்கம் - ஆழிப்பேரலை பற்றி தகவல் சொல்.
பதில்: கிரேக்கத்தின், பொடிடியா என்ற கடலோர நகரத்தை அகாமனிசியப் பேரரசு முற்றுகையிட்ட போது, பாரசீகப் படையினர், வழக்கத்திற்கு மாறாக கடல் நீர் உள்வாங்குவதை தங்களுக்கு சாதகமாக பயன்படுத்திக் கொள்ள முயன்றவர்கள், "அதற்கு முன் காணாத ஒரு பெரிய வெள்ளமாக உயர்ந்த அலை" வந்ததைக் கண்டு ஆச்சரியப்பட்டார்கள் என்று எரோடோட்டசு தெரிவிக்கிறார். திடீரென ஏற்பட்ட இந்த வெள்ளத்திற்கு பொசைடன் கோபமே காரணம் என்று எரோடோடஸ் கூறுகிறார். எரோடோட்டசு: "The Histories", 8.129 டொரோனியன் வளைகுடாவில் பெரிய ஆழிப்பேரலை வந்தது, இது பொடிடியாவை அழித்தது. குடியேற்றத்ததை ஆக்கிரமிக்க முயன்ற பல பாரசீக கப்பல்களை ஆழிப்பேரலை மூழ்கடித்தது. பல நூறு வீரர்களை மூழ்கடித்து கொன்றது. ஆழிப்பேரலை குறித்த சான்று இன்னும் சர்ச்சைக்குரியதாகவே உள்ளது. அதன் தோற்றம் வானிலை விளைவுகள் அல்லது கடலினுள் ஏற்பட்ட நிலச்சரிவு போன்றவை காரணமாக கூறப்படுகிறது. இருப்பினும் புயல் ஏற்பட்டதாக வரலாற்று ஆவணங்கள் குறிப்பிடவில்லை.